
	REPUBLIKA HRVATSKA
Trgovački sud u Zagrebu
Zagreb, Amruševa 2/II



									  25. St-2464/2016
R E P U B L I K A  H R V A T S K A 

R J E Š E N J E 

	Trgovački sud u Zagrebu, po sucu Aleksandri Krolo, u stečajnom predmetu povodom zahtjeva FINANCIJSKE AGENCIJE, za provedbu skraćenog stečajnog postupka nad dužnikom PRO-HOR d.o.o., Zagreb, Bolnička 51/1, OIB: 25364250344, MBS: 080395533, dana 25. svibnja 2016.
	
r i j e š i o  j e

Obustavlja se skraćeni stečajni postupak nad dužnikom PRO-HOR d.o.o., Zagreb, Bolnička 51/1, OIB: 25364250344, MBS: 080395533.

Obrazloženje

Financijska agencija podnijela je ovom sudu na temelju odredbe čl. 444. Stečajnog zakona ("Narodne novine" broj 71/15, dalje u tekstu: SZ), zahtjev za provedbu skraćenog stečajnog postupka nad dužnikom PRO-HOR d.o.o., Zagreb, Bolnička 51/1, OIB: 25364250344, MBS: 080395533.

Prema odredbi čl. 428 st. 1. SZ-a  sud će provesti skraćeni stečajni postupak nad pravnom osobom ako su ispunjene sljedeće pretpostavke: 

· ako nema zaposlenih, 
· ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i
· ako nisu ispunjene pretpostavke za pokretanje drugog postupka radi brisanja iz sudskoga registra. 

Sud je zaključkom objavljenim na stranici e-Oglasna ploča suda – stečajnoj oglasnoj ploči pozvao osobu ovlaštenu za zastupanje dužnika po zakonu da u roku 15 dana od dana objave zaključka podnese ovom sudu javnobilježnički ovjerovljen prokazni popis imovine i obveza na propisanom obrascu te je zaključkom pozvao vjerovnike dužnika da u roku od 45 dana od isteka osmog dana od objave oglasa predlože otvaranje stečajnog postupka te po pozivu suda predujme sredstva za namirenje troškova postupka. Vjerovnici koji predlože otvaranje stečajnog postupka su upozoreni da će posebnim zaključkom biti pozvani na solidarno plaćanje predujma za namirenje troškova stečajnog postupka te da ukoliko ne predujme sredstva za pokriće troškova stečajnog postupka, sud će donijeti odluku o otvaranju i zaključenju skraćenog stečajnog postupka.

Vjerovnik dužnika Raiffeisenbank Region Gleisdorf eGen, Florianiplatz 18-19, 8200 Gleisdorf, OIB: 66752856492 je 29. prosinca 2015. podnio prijedlog za otvaranje stečajnog postupka nad dužnikom te je izvijestio sud da prema dužniku ima potraživanje u iznosu od 1.504.566,00 kn, kao i da dužnik ima imovinu (nekretnine).

	Navedeni vjerovnik je zaključkom ovog suda od 2. svibnja 2016. pozvan uplatiti ukupan iznos od 6.000,00 kuna koja novčana sredstva služe za namirenje troškova postupka, što je isti i učinio 13. svibnja 2016., a što je razvidno iz dostavljene potvrde o uplati (list 93. spisa). 

Kako iz navedenog proizlazi da u konkretnom slučaju nisu ispunjene pretpostavke za provedbu skraćenog stečajnog postupka koji završava otvaranjem i istovremenim zaključenjem skraćenog stečajnog postupka (čl. 431. SZ-a), odlučeno je primjenom odredbe čl. 433. SZ-a kao u izreci ovog rješenja.

Nakon pravomoćnosti ovog rješenja, posebnim će se rješenjem odlučiti da li će se nad gore navedenim dužnikom pokrenuti prethodni postupak ili će rješenjem odmah otvoriti redovni stečajni postupak (čl. 433 SZ).

				U Zagrebu, 25. svibnja 2016.

SUDAC
Aleksandra Krolo,v.r.


UPUTA O PRAVNOM LIJEKU
Protiv ovog rješenja dopuštena je  žalba Visokom trgovačkom sudu RH, a koja se podnosi u roku od 8 (osam) dana ovome sudu u 3 (tri) primjerka.  


Za točnost otpravka-ovlašteni službenik:
Mirela Šantek

